# Csongrád Város Polgármesterétől

**„M ”**

Száma: FJL/703-1/2023

Témafelelős: Kecskés Nikoletta

**E L Ő T E R J E S Z T É S**

**Csongrád Város Önkormányzata Képviselő-testületének**

**2023. augusztus 31-én tartandó ülésére**

*Tárgy: Javaslat Csongrád 0505/125 hrsz. ingatlant érintő termálvezeték kiváltásának kivitelezési munkái*

**Tisztelt Képviselő-testület!**

Csongrád Városi Önkormányzat a 45/2021. (IV.29.) számú határozatával döntött a csongrádi 0505/125 hrsz. ingatan megvásárlásáról településfejlesztési cél megvalósítása érdekében. E területen valósulna meg a Mars Magyarország Kisállateledel Gyártó Kft.-t kiszolgáló kamionparkoló a hozzá kapcsolódó infrastruktúrával együttesen.

A fejlesztés megvalósítása érdekében a területet érintő termálvezeték kiváltása válik szükségessé 51 fm hosszon.

A kiváltáshoz szükséges tenderterv alapján, a kivitelezésre 3 árajánlat érkezett. Az árajánlatok elbírálásának szempontja az összességében legalacsonyabb összegű ellenszolgáltatás volt, ez alapján az eljárás nyertese, az ajánlattevő megnevezése: Somlai Bau Kft. (6000 Kecskemét, Garay utca 5.), ajánlati ár bruttó: 27.060.228 Ft.

Kérem a Tisztelt Képviselő-testületet, hogy a területet érintő termálvezeték kiváltásának kivitelezési munkáit támogatni szíveskedjenek!

## HATÁROZATI JAVASLAT

Csongrád Városi Önkormányzat Képviselő-testülete megtárgyalta a „Csongrád 0505/125 hrsz. ingatlant érintő termálvezeték kiváltásának kivitelezési munkái”címűelőterjesztést, és az alábbi döntést hozza:

1. A Képviselő-testület Csongrád 0505/125 hrsz. ingatlant érintő termálvezeték kiváltásának kivitelezési munkáit támogatja.
2. A Képviselő-testület megállapítja, hogy a Csongrád 0505/125 hrsz. ingatlant érintő termálvezeték kiváltásának kivitelezési munkáira benyújtott árajánlatok közül, a legjobb ajánlatot adó: a Somlai Bau Kft. Ajánlati ár bruttó: 27.060.228,-Ft.
3. A Képviselő-testület felhatalmazza a polgármestert, hogy a Csongrád 0505/125 hrsz. ingatlant érintő termálvezeték kiváltásának kivitelezési munkáival kapcsolatos szerződéses dokumentumokat írja alá.

Határidő: azonnal

Felelős: Bedő Tamás polgármester

Erről jegyzőkönyvi kivonaton értesítést kap:

1. Képviselő-testület tagjai
2. Fejlesztési és Üzemeltetési Iroda

Csongrád, 2023. augusztus 23.

Bedő Tamás

polgármester